## **Isikukaitsevahendite (IKV) kasutamine lindude gripi ohu korral surnud metslindude kokku kogumisel**

**IKV-de kasutamine nakkuskahtlusega mets- ja veelindude korjuste kogumisel.** Isikukaitsevahendite kasutamise eesmärk on vältida proovivõtja võimalikku nakatumist viirusega.

Hea kätehügieeni tava (kinnaste õige kasutamine, kätepesu ja käte desinfitseerimisvahendite kasutamine) on oluline ning aitab vältida nakkusi ja ennetada viiruse levikut.

**Linnuga tegelemisel:**

* kasuta ühekordseks kasutamiseks mõeldud kummikindaid või paksemaid kummikindaid (näit. majapidamiskindad või sooja voodriga kummikindad);
* kinnaste eemaldamisel pese ja desinfitseeri käed;
* kui koha peal käsi pesta ei ole võimalik, siis kasuta käte puhastamiseks veeta kätepuhastusvahendit (kätepuhastusgeel);
* käte desinfitseerimiseks sobivad näiteks Vitasept Gel või Chemisepti – tootja Chemi-Farm.

Soovituslik:

* kasuta pestavaid tööriideid või vajadusel ühekordset kaitseriietust (kittel, kombinesoon või põll);
* pane jalga kergesti puhastatavad ja desinfitseeritavad jalanõud. Kui see ei ole võimalik, siis vastavalt vajadusele võib ka kasutada jalanõude peale ühekordseks kasutamiseks mõeldud jalatsikatteid ja
* soovi korral kasuta näo kaitsmiseks kaitsemaski (sobib nii meditsiiniline ühekordseks kasutamiseks mõeldud mask kui ka respiraator FFP2 või FFP3).

Kasutatud IKV panna prügikotti ning panna koos lindude korjustega spetsiaalsetesse konteineritesse Põllumajandus- ja Toiduameti (PTA) maakonna esinduste juures või PTA poolt antud maakonnas määratud kohas. Informatsiooni konteineri paiknemise kohta saab PTA esinduse kontaktilt.

Surnud lindude vedamiseks kasuta paksemaid prügikotte, millega koos pane korjused PTA spetsiaalsesse konteinerisse.

Transpordivahend:

* pritsi või puhasta desovahendiga need kohad, mis on olnud transporditavate lindude kastide või mahutite all;
* desinfitseeri jalamatid;
* jäta seisma desovahendi kasutusjuhendis ettenähtud kontaktajaks (üldjuhul 30 sekundit);
* viirust hävitavad pindadele mõeldud desovahendid on näiteks Bacticid – tootja Chemi-Farm, pindade kiirdesinfektsioonivahend Rapides.

PTA esinduste kontaktid:

|  |  |  |  |
| --- | --- | --- | --- |
| **PTA esindused, avatud 8:00 – 16:30** | **Aadress** | **Nimi** | **Telefon** |
| Tallinna esindus | Väike-Paala 3, Tallinn | Harles Kaup | 57872815 |
|  |  | Vladimir Vahesaar | 5073926 |
|  |  | Mairi End | 53498671 |
| Käina esindus | Hiiu mnt 3, Käina | Piibe Kivisilla | 4622030; 56979708 |
| Jõhvi esindus | Pargi 15, Jõhvi linn | Jüri Kuiv | 53034167 |
|  |  | Eda Laas | 5164094 |
| Jõgeva esindus | Ravila 10, Jõgeva | Arbo Kepp | 7720206; 53311393 |
| Paide esindus | Pärnu 58, Paide | Andrus Leis | 3854521; 5133818 |
|  |  | Linda Vooremäe | 3854525; 5043618 |
| Haapsalu esindus | Jaani 8, Haapsalu | Tõnu Erik | 4724792; 56631259 |
| Rakvere esindus | C. T. von Neffi 2, Piira | Aivo Porro | 56930428 |
|  |  | Kaja Vainula | 3232052; 56930410 |
| Põlva esindus | Puuri tee 1. Põlva | Peep Mälberg | 5233097 |
| Pärnu esindus | Haapsalu mnt 86, Pärnu | Raivo Mogilnõi | 4471611; 5168983 |
| Rapla esindus | Tallinna mnt 14, Rapla | Vt. Tallinna esinduse kontaktid |  |
| Kuressaare esindus | Kohtu 10, Kuressaare | Andro Jürisson | 4533501; 5268188 |
| Tartu esindus | Tähe 4, Tartu | Toomas Kalja | 7400440; 5053393 |
| Valga esindus | Tartu 79, Valga | Virgo Roose | 53409809 |
| Viljandi esindus | Vabaduse plats 4, Viljandi | Velta Riisalo | 4350024; 5251937 |
| Võru esindus | Jüri 18, Võru | Elle Horn | 5032667 |